recursal/SuperWikiNEXT-32B huggingface dataset:
அண்டிக்குவாவில் உள்ள டர்னர் கடற்கரை
**அண்டிக்குவா** (*Antigua*) அல்லது சிலநேரங்களில் **அண்ட்டீகோ**, உள்ளூர் மக்களால் **வலாட்லி** அல்லது **வடாட்லி**, கரிபியன் பகுதியில் லீவர்டு தீவுகளில் ஒரு தீவாகும்; இது அன்டிகுவா பர்புடா நாட்டின் முதன்மைத் தீவாகும். *அண்டிக்குவா* என்றால் எசுப்பானியத்தில் "தொன்மையானது" எனப் பொருள்படும்; செவீயா பெருங்கோவிலில் உள்ளதோர் திருவோவியத்தை ஒட்டி இப்பெயர் எழுந்துள்ளது. உள்ளூர்ப் பெயரான *வலாட்லி* என்பதற்கு "நம்முடையதே" எனப் பொருள் கொள்ளலாம். இத்தீவின் சுற்றளவு ஏறத்தாழ 87 km (54 mi) ஆகவும் பரப்பளவு 281 km2 (108 sq mi)ஆகவும் உள்ளது. இங்குள்ள மக்கள் தொகை 2011ஆம் ஆண்டு கணக்கெடுப்பின்படி 80,161 ஆகும். அண்டிக்குவாவின் பொருளியல்நிலை சுற்றுலாவை ஆதாரமாகக் கொண்டது. வேளாண்மைத் துறை உள்ளூர் சந்தையின் தேவைகளை நிறைவு செய்கின்றது.

தலைநகரமான செயிண்ட். ஜான்சில் 31,000 பேர் வசிக்கின்றனர். தலைநகரம் தீவின் வடமேற்கில் அமைந்துள்ளது; இங்கு நீண்ட பயணியர் சுற்றுலாக் கப்பல்களை நிறுத்தக்கூடிய ஆழமானத் துறைமுகம் அமைந்துள்ளது. *ஆல் செயிண்ட்சு* (3,412) *லிபெர்ட்டா* (2,239) ஆகியன மற்ற முதன்மைக் குடியிருப்புகளாகும்.

தென் கிழக்கிலுள்ள *ஆங்கிலத் துறைமுகம்* (English Harbour) பெரும் சுழற்காற்றுகளின்போதும் பாதுகாப்பு வழங்கும் தன்மைக்காக புகழ்பெற்றது. குடியேற்றக் காலத்தில் ஹோரஷியோ நெல்சன் நினைவாக பிரித்தானியரால் உருவாக்கப்பட்ட "நெல்சன் துறைமுகத்தை" சீரமைத்து இத்துறைமுகம் உருவாகியுள்ளது. இன்று இத்துறைமுகமும் அடுத்துள்ள பால்மவுத் சிற்றூரும் பன்னாட்டளவில் பாய்மரப் படகோட்டத்திற்காகவும் படகுப் போட்டிகளுக்காகவும் புகழ்பெற்றுள்ளது. ஏப்ரல் இறுதி/ மே மாத துவக்கத்தில் *அண்டிக்குவா பாய்ப்படகு வாரம்* கொண்டாடப்படுகின்றது; அப்போது உலகத்தர படகுப்போட்டி இங்கு நடத்தப்படுகின்றது.

மேற்சான்றுகள்
-------------

1. ↑  John C. Wells (2000). *Longman Pronunciation Dictionary* (2nd ). Harlow, Essex: Longman. பக். 33. பன்னாட்டுத் தரப்புத்தக எண்:0-582-36467-1.
2. ↑  Kessler, Herbert L. & Nirenberg, David. *Judaism and Christian Art: Aesthetic Anxieties from the Catacombs to Colonialism.* Accessed 23 September 2011.
3. ↑  Murphy, Reg. "Common Myths". *Archaeology Antigua*. Waladli versus Wadadli. 8 செப்டம்பர் 2014 அன்று மூலம் பரணிடப்பட்டது. 4 September 2014 அன்று பார்க்கப்பட்டது.
4. ↑  CIA, *The World Factbook* பரணிடப்பட்டது 2017-09-20 at the வந்தவழி இயந்திரம். Retrieved 2 February 2012.

வெளியிணைப்புகள்
---------------

விக்கிமீடியா பொதுவகத்தில்,  
 ***அண்டிக்குவா***   
என்பதின் ஊடகங்கள் உள்ளன. 

* விக்கிச்செலவில் செலவு வழிகாட்டி: Antigua
* Government of Antigua and Barbuda பரணிடப்பட்டது 2010-12-27 at the வந்தவழி இயந்திரம்
* Map of Antigua பரணிடப்பட்டது 2018-07-15 at the வந்தவழி இயந்திரம்
* Antigua Barbuda Department of Tourism
* அண்டிக்குவா திறந்த ஆவணத் திட்டத்தில்
**ஆறுமுகம் விஜயரத்தினம்** (*Arumugam Vijiaratnam*, 24 ஆகத்து 1921 - 18 பிப்ரவரி 2016) என்பவர் 1946 முதல் 1956 வரை வலைகோலாட்டம், துடுப்பாட்டம், கால்பந்து, ரக்பி ஆகிய நான்கு விளையாட்டுகளில் தனது நாட்டைப் பிரதிநிதித்துவப்படுத்திய ஒரே சிங்கப்பூரார் ஆவார். இவர் முதல் சிங்கப்பூர் பொறியாளர் ஆவார். உயர்நிலை அரசு ஊழியரான விஜியரத்னம் 1956 மெல்போர்ன் ஒலிம்பிக் போட்டிகளில் வலைகோலாட்டத்தில் சிங்கப்பூரைப் பிரதிநிதித்துவப்படுத்தினார். அங்கு இவர் அமெரிக்காவை 6-1 என்ற கணக்கில் வீழ்த்துவதில் முக்கிய பங்கு வகித்தார்.

கல்வி
-----

மலேசியாவின் ஈப்போவில் பிறந்த விஜயரத்தினம் 1937 முதல் 1940 வரை சிங்கப்பூரில் உள்ள விக்டோரியா பள்ளியில் படித்தார்.  விளையாட்டையும், படிப்பையும் வெற்றிகரமாக சமநிலையாக பேண முடியும் என்பதை நிரூபித்த முதல் அரசாங்க அறிஞர்களில் இவரும் ஒருவர். 1941 இல் கோலாலம்பூர் தொழில்நுட்பக் கல்லூரியிலும் , 1950 இல் பிரைட்டன் மேம்பட்ட தொழில்நுட்பக் கல்லூரியிலும் பொறியியல் படிப்பதற்காக இவருக்கு அரசாங்க உதவித்தொகை வழங்கப்பட்டது. அங்கு இவர் பொறியியல் பட்டம் பெற்றார். பிரைட்டன் காலேஜ் ஆஃப் அட்வான்ஸ்டு டெக்னாலஜியில் வலைகோலாட்டம் மற்றும் துடுப்பாட்ட அணிகளின் தலைவராக இருந்தார்.

தொழில்
------

1953 இல் சிங்கப்பூர் திரும்பிய பிறகு, இவர் 1964 இல் சிங்கப்பூர் துறைமுக ஆணையத்தில் (பி.எஸ்.ஏ) இரண்டாம் நிலை பெறும் வரை பொதுப்பணித் துறையில் பணியாற்றினார். இவர் பி.எஸ்.ஏ உருவாக்கத்தில் முக்கியப் பங்காற்றினார், அதன் கொள்கலன்மயமாக்கல் திட்டத்தை உருவாக்க உதவினார், மேலும் அதன் தலைமைப் பொறியாளராக உயர்ந்தார். இவர் 17 ஆண்டுகள் பி.எஸ்.ஏவில் பணிபுரிந்தார். பின்னர் சாங்கி வானூர்தி நிலையத்தை மீட்டெடுக்கும் பணிகளில் முக்கிய பங்கு வகித்த இரு முக்கிய நபர்களில் இவரும் ஒருவர். இது சிங்கப்பூரின் நிறுவனர் தந்தை லீ குவான் யூவின் நினைவுகள், *மூன்றாம் உலகத்திலிருந்து முதல் வரை: சிங்கப்பூர் கதை*யில் குறிப்பிடப்பட்டுள்ளது..  பின்னர் இவர் பி.எஸ்.ஏ க்கு திரும்பினார் மேலும் 75 வயதில் பொறியியல் இயக்குனராக இருந்து ஓய்வு பெற்றார்.

விஜயரத்தினம் 1992 இல் நான்யாங் தொழில்நுட்ப பல்கலைக்கழகத்தின் முதல் சார்பு வேந்தராக பதவியேற்று 2005 வரை பணியாற்றினார். 1995 முதல் பத்து ஆண்டுகள் தமிழ் முரசு தலைவராகவும், 1994 முதல் 2001 வரை சிறுபான்மை உரிமைகளுக்கான சனாதிபதி கவுன்சிலிலும் பணியாற்றினார். பிரிட்டனைத் தளமாகக் கொண்ட கட்டமைப்புப் பொறியாளர்கள் நிறுவனத்தின் துணைத் தலைவராகப் பணியாற்றிய முதல் ஆசியர் இவர் ஆவார். 

விஜியரத்னம் 2016 ஆம் ஆண்டு ஹாலண்ட் சாலையில் உள்ள மேரிலாண்ட் டிரைவில் உள்ள அவரது வீட்டில் அமைதியாக இறந்தார். இவருக்கு விஜேந்திரன் என்ற மகன் மற்றும் 3 மகள்கள் உள்ளனர். இவரது மனைவி யோகசௌந்தரி, 2011ல் இறந்தார்.

நூல்
----

அவரது வாழ்க்கையைப் பற்றிய புத்தகம், "Engineered For Success", 2016 மார்ச்சில் வெளியிடப்பட்டது.

குறிப்புகள்
-----------

1. ↑  '"Archived copy". 19 February 2009 அன்று மூலம் பரணிடப்பட்டது. 2009-06-26 அன்று பார்க்கப்பட்டது.CS1 maint: archived copy as title (link) Singapore - Man for All Seasons, Arumugam Vijiaratnam'
2. ↑  Speech by President S R Nathan at the 130th Anniversary and Official Opening of the Victoria School New Campus at Siglap Link, *22 July 2006*
3. ↑  K.C. Vijayan (19 February 2016). "Top sportsman, engineer, civil servant dies at age 94". *The Straits Times*. .
4. ↑  "Singapore's oldest Olympian Dr Arumugam Vijiaratnam dies aged 94". *The New Paper*. 19 February 2016. .
**அமுது** என அழைக்கப்படும் **அமுதசாகரன் அடைக்கலமுத்து** (செப்டம்பர் 15, 1918 - அக்டோபர் 23, 2010) ஈழத்துத் தமிழறிஞரும் புலவரும் ஆவார். இளவாலை அமுது என்னும் புனைபெயரில் பல கவிதை நூல்களை எழுதியிருக்கின்றார். செவாலியே விருது, திருத்தந்தையிடம் இருந்து பாவேந்தர் என்னும் பட்டம் பல விருதுகளை இவர் பெற்றுள்ளார். யாழ்ப்பாணப் பல்கலைக்கழகம் கலாநிதி பட்டம் வழங்கி கௌரவித்தது. கனடா தமிழர் தகவல் அமைப்பு சிறப்பு விருதும், தங்கப் பதக்கமும் வழங்கி கௌரவித்தது. 1984ம் ஆண்டு முதல் புலம்பெயர்ந்து லண்டனில் வசித்து வந்தார்.

வாழ்க்கைக் குறிப்பு
-------------------

யாழ்ப்பாணம் நெடுந்தீவைப் பிறப்பிடமாகக் கொண்ட அடைக்கலமுத்து (அமுது), தம்பிமுத்து-சேதுப்பிள்ளை ஆகியோரின் புதல்வர் ஆவார். யாழ்ப்பாணம் புனித சார்ல்சு வித்தியாலயம், யாழ்ப்பாணம் சம்பத்தரிசியார் கல்லூரி ஆகியவற்றில் கல்வி கற்றுப் பின்னர் கொழும்புத்துறை ஆசிரியர் பயிற்சிக் கலாசாலையில் படித்து பயிற்றப்பட்ட ஆசிரியரானார். இளவாலை என்ற ஊரில் திரேசம்மா என்பவரைத் திருமணம் முடித்தார். தகைமை பெற்ற ஆசிரியராக ஏறத்தாழ 45 ஆண்டுகள் நாட்டின் பல பாடசாலைகளில் பணியாற்றியிருக்கின்றார். பேராதனைப் பல்கலைக்கழகத்தில் வித்துவான் பட்டமும் பெற்றுள்ளார்.

இவரது முதலாவது கவிதை 1938 இல் *சத்தியவேத பாதுகாவலன்* என்னும் பத்திரிகையில் வெளிவந்தது. தொடர்ந்து இவரது ஆக்கங்கள் வீரகேசரி, தினகரன், சத்தியநேசன், காவலன், ஈழநாடு, உதயன், ஈழகேசரி, புதினம், அஞ்சல், தொடுவானம், ஈழமுரசு போன்ற பல்வேறு இதழ்களில் இலங்கையின் பெரும்பாலான இதழ்களில் வெளியாகியுள்ளன.

2006ஆம் ஆண்டு தமிழ்த்துறையில் இறுதித்தேர்விற்காக டயானா மரியதாசன் என்பவர் இளவாலை அமுது பற்றிய ஆறு இயல்களைக்கொண்ட ஆய்வு நூல் ஒன்றை வெளியிட்டுள்ளார்.

எழுதிய நூல்கள்
--------------

* நெஞ்சே நினை
* மாதா அஞ்சலி
* இவ்வழி சென்ற இனிய மனிதன்
* காக்கும் கரங்கள்
* அன்பின் கங்கை அன்னை திரேசா
* மடுமாதா காவியம்
* புனித அன்னம்மாள் ஆலய வரலாறு
* அமுதுவின் கவிதைகள், (இரண்டு பதிப்புகள்)
* இந்த வேலிக்கு கதியால் போட்டவர்கள்
* இளவாலை தமிழ்க் கங்கை அமுது ஜயாவின் அற்புதப் படைப்புக்கள் (தொகுப்பு)

பட்டங்கள்
---------

சொல்லின் செல்வன் (ஞானப்பிரகாசர் தமிழ் மன்றம்)

* புலவர்மணி (என்றி அரசர் கல்லூரி பிரித்தானியா)
* முப்பணி வேந்தர் (பேராசிரியர் கலாநிதி இமானுவல் அடிகளார்)
* பாவேந்தன் (புனித பாப்பரசர்)
* தமிழ்க்கங்கை (செருமன் தமிழ்ப்பணி மன்றம்)
* கவியரசர் (பேராசிரியர் கலாநிதி அ.சண்முகதாஸ்)
* மதுரகவி (யாழ் பல்கலைக் கழக வேந்தர்)
* கலாநிதி, (யாழ்ப்பாணப் பல்கலைக்கழகம்)
* செவாலியே விருது

உசாத்துணைகள்
------------

1. 1 2  செல்வராஜா, ந. (6 செப்டம்பர் 2010). "அமுதுப் புலவர் பற்றிய ஆய்வுநூல் ஒன்று: என் செல்வராஜா (நூலகவியலாளர்)". தேசம்நெற். 1 திசம்பர் 2014 அன்று பார்க்கப்பட்டது.
2. 1 2 3  புன்னியாமீன், பீ. எம். (27 பெப்ரவரி 2010). "மறைந்தும் மறையாத அமுதுப்புலவர் அடைக்கலமுத்து அமுதசாகரன்". ஒன்இந்தியா. 1 திசம்பர் 2014 அன்று பார்க்கப்பட்டது.

வெளி இணைப்புகள்
---------------

* விடைபெறுவீர் அமுதுப் புலவரே…..
வட அமெரிக்காவில் சி.என்.ஜியால் இயக்கப்படும் வண்டிகளில் காணப்படும் நீல நிறச் சாய்சதுர முத்திரை
சீனாவில் சி.என்.ஜி வண்டிகளில் காணப்படும் சாய்சதுர முத்திரை
ABQ RIDE-ஆல் ஆல்புகெர்க்கி (நியூ மெக்சிகோ)வில் சி.என்.ஜியால் இயக்கப்படும் பேருந்து
**அமுக்கப்பட்ட இயற்கை எரிவளி** (*Compressed Natural Gas*, CNG, சி.என்.ஜி) என்பது பெட்ரோல், டீசல், எல்.பி.ஜி போன்றவற்றிற்கு மாற்றாகப் பயன்படுத்தப்படும் புதைபடிவ எரிமங்களுள் ஒன்று. அப்பிற எரிபொருட்களைப் போன்றே அமுக்கப்பட்ட இயற்கை எரிவளியை எரிப்பதன் மூலமும் பசுங்குடில் வளிமங்கள் வெளியாகும் என்றாலும், ஒப்பீட்டளவில் அவை குறைவானவையே என்பதால் சூழல் மாசடைவதைக் குறைக்க உதவும் ஒன்றாகும். அதோடு, இவ்வளி காற்றை விட லேசானது என்பதால், கட்டுப்பாட்டை மீறி வெளியேறினால் விரைவாகக் கலைந்து விடும். பிற நீர்ம எரிபொருட்கள் அவ்வாறன்றி ஆபத்தான விளைவுகளுக்குக் காரணமாக அமையும் வாய்ப்பு இருக்கிறது. மறுசுழற்சிப் பொருட்களின் வழியே உருவாக்கப்படும் உயிரிவளி போன்றவற்றோடும் சி.என்.ஜி வளியைக் கலக்கலாம் என்பதால் சூழலில் இருக்கும் கார்பன் அளவினையும் குறைக்கலாம்.

முதன்மையாக [CH4] என்னும் மெத்தேனைக் கொண்ட இயற்கை எரிவளியை அமுக்குவதன் மூலம் சி.என்.ஜி தயாரிக்கப்பட்டுகிறது. இதன் மூலம் வளிமண்டல் அழுத்தத்தில் இருக்கும் கொள்ளளவில் ஒரு விழுக்காடு அளவிற்குக் குறைந்துவிடும். அமுக்கப்பட்ட இயற்கை எரிவளியைத் தேக்கி வைக்கவும் பரவலாக அனுப்பவும் 200-248 பார் அழுத்தம் கொண்ட கடினமான, உருளை அல்லது கோள வடிவக் கலன்களைப் பயன்படுத்துவர்.

பெட்ரோல் மூலம் ஓட்டப்படும் உள்ளெரிப்பு எந்திரம் கொண்ட வாகனங்களை மாற்றுவதன் மூலம் இரண்டு வகையான எரிபொருட்களையும், அதாவது, பெட்ரோல் மற்றும் அமுக்கிய இயற்கை எரிவளி, இரண்டையும் பயன்படுத்த இயலும். ஆசியா/பசிபிக் பகுதியில், குறிப்பாக பாக்கித்தான், இலத்தீன் அமெரிக்கா, ஐரோப்பா, மற்றும் அமெரிக்கா போன்ற நாடுகளில் அதிகரிக்கும் பெட்ரோல் விலையின் காரணமாக அமுக்கிய இயற்கை எரிவளியின் பயன்பாடு அதிகரித்து வருகிறது.

மேற்கோள்கள்
-----------

1. ↑  Mumtaz Alvi (2011-06-03). "Pakistan has highest number of CNG vehicles: survey". Archived from the original on 2012-03-02. .
2. ↑  "Natural Gas Vehicle Statistics: NGV Count - Ranked Numerically as at December 2009". International Association for Natural Gas Vehicles. 2010-01-10 அன்று மூலம் பரணிடப்பட்டது. 2010-04-27 அன்று பார்க்கப்பட்டது.

விக்கிமீடியா பொதுவகத்தில்,  
 ***அமுக்கப்பட்ட இயற்கை எரிவளி***   
என்பதின் ஊடகங்கள் உள்ளன.
இம்மென் கீரனார் சங்ககாலப் புலவர்களில் ஒருவர். இவரது பாடலாகச் சங்கநூல் தொகுப்பில் ஒரே ஒரு பாடல் காணப்படுகிறது. அது அகநானூறு 398ஆம் பாடலாக அமைந்துள்ளது. இந்தப் புலவரின் இயற்பெயர் தெரியவில்லை. இவரது பாடலில் ஆறு 'இம் என்று' அழுதுகொண்டு செல்வதாகப் பாடியுள்ளார். அதைக்கொண்டு அகநானூற்றைத் தொகுத்தவர் இவருக்கு இம்மென் கீரனார் என்று பெயர் சூட்டியுள்ளார்.

### அகம் 398 \ குறிஞ்சி \ பாடல் தரும் செய்தி

அவனுக்கும் அவளுக்கும் திருமணம் உறுதியாயிற்று. திருமண நாள் தொலைவில் உள்ளது. அவள் காம உணர்வால் துடிக்கிறாள். அவன் நாட்டு மலையிலிருந்து இறங்கித் தன் நாட்டில் பாய்ந்துவரும் ஆற்றிடம் பேசுவது போலத் தன் காமத்தை வெளிப்படுத்துகிறாள். இதனைக் காமம் மிக்க கழிபடர் கிளவி என்பர்.

அவன் மலையிலிருந்து வரும் ஆறே!   
என் அணிகலன்கள் கழன்று விழுகின்றன. என் நினைவுத் துன்பமே என்னைப் புலம்ப வைக்கிறது. அதனால் என் தோள் நெகிழ்ந்துபோகிறது. கொன்றைப் பூ உதிர்ந்து கிடப்பது போல என் மேனியிலும் நெற்றியிலும் பசலை படர்ந்திருக்கிறது. இப்படி இருக்கும் என்னிடம் உன்னுடையவன் அருளாது இருக்கிறான்.இந்தக் கொடுமை உனக்கும் தெரிகிறது. அதனால் நீ இம் என்று உன் கண்ணீரை வெள்ளமாக்கிக்கொண்டு பாய்கிறாய். அவனை விட்டு அகன்று வந்துவிட்டால் என் துன்பம் தீர்ந்துவிடுமா? நீ அவனை விட்டு அகன்று வருவதைப்பற்றி அவன் என்ன நினைத்துக்கொள்வானோ? அதுவும் உனக்குத்தானே தெரியும்?

உன் நீத்த வெள்ளக் கண்ணீரை அவனுக்குக் காட்டாமல் மலையிலுள்ள பல மலர்களை ஆடையாகப் போர்த்திக்கொண்டு அவன் செயலுக்காக நாணி, ஒடுங்கி, அவனுக்குத் தெரியாமல் மறைந்துகொண்டு அவனை மறந்து நன்றி இல்லாமல் ஓடிவரும் நீ என்னையும் விட்டுவிடு வல்லமை உனக்கு உண்டு அல்லவா? அதனால் உன்னிடம் நான் எடுத்துச் சொல்லி என்ன ஆகப்போகிறது? அவர்தானே உன்னை எனக்குத் தந்தவிட்டுத் தான் என்னைத் துறந்திருக்கிறார்.

(நொதுமலாளர் = ஒருவகையில் சுற்றத்தாராக இருந்துகொண்டு அடுத்தவரைக் கண்டும் காணாமல் வாழ்பவர்)  

(கண்ணோட்டம் = மனக்கண்ணாகிய கருத்தை இரக்கமாக ஓடவிடுதல்)

என் நொதுமலாளர் என்மீது கண்ணோடவில்லை. நெருப்பின் அழற்கட்டிகள் போல வேங்கைமலர் பூத்திருக்கும் மரயிழலை விட்டுவிட்டு இளைப்பாறுகிறார்கள். என்னுடைய தந்தை ஆரியர் இருப்புக் கொண்டுள்ள பொன்படு நெடுவரை (இமயமலை) போன்ற வெள்ளை உள்ளம் கொண்டவர். ஆறே! நீ அவருடைய கானத்தில் இளைப்பாறிவிட்டுச் சென்றால் உனக்குச் சிதைவு நேர்ந்துவிடுமோ?

நீ பிறந்துவந்த மலையைப் பார். பாய்ந்து கொல்ல உடலை வளைத்துக்கொண்டு வந்த வரிப்புலியோடு போராடிப் புண்பட்டு வரும் ஆண்யானை தான் போராடியபோது வருந்திய பெண்யானையைத் தழுவிக்கொண்டு உணவுக்காக மூங்கிலை வளைக்கும்போது அந்த மூங்கில் நரலும் (அழுவொலி செய்யும்)

இறைச்சிப் பொருள்  

பெண்யானை போல் ஆவள் வருந்துகிறாள். ஆண்யானை போல் அவன் அவளை அவன் பேணவேண்டும். கழை நரலுவது போல ஆறு நரலவேண்டும். இம் என்று ஓடக்கூடாது.
இணுவில் இளந்தாரி கோயில். அருகிலுள்ள புளியமரத்தைக் கவனிக்கவும்.
**இணுவில் இளந்தாரி கோயில்** யாழ்ப்பாணத்தில் வீரர் வணக்கத்தின் அடியாகத் தோன்றி வளர்ந்த கோயில்களில் குறிப்பிடத்தக்கது. யாழ்ப்பாண நகரிலிருந்து ஏறத்தாழ நான்கரை மைல்கள் தொலைவில் உள்ள இணுவில் என்னும் ஊரில் அமைந்துள்ளது. இவ்வூரை ஊடறுத்துச் செல்லும் யாழ்ப்பாணம் - காங்கேசந்துறை வீதியிலிருந்து, இணுவில் மக்லியொட் மருத்துவமனைக்கு அருகில், கிழக்குப் புறமாகச் செல்லும் ஒழுங்கையில் கால் மைல் தூரத்தில் இக் கோயில் உள்ளது.

வரலாறு
------

இணுவில் சின்னத்தம்பிப் புலவர் இயற்றிய 'கைலாயநாதன் பஞ்சவன்னத் தூது நூல்' கூறியதின்படி, யாழ்ப்பாண அரசர் காலத்தில் இணுவைப் பேரூரின் அரசனாக விளங்கியவர் காலிங்கராயன் என்பவர். காலிங்கராயனின் மகனே இந்நூலின் பாட்டுடைத் தலைவனான கைலாயநாதன் ஆவான். இவனுக்கு 'இளந்தாரி' என்றொரு பெயரும் உண்டு. உடலுறுதி உள்ள துடிப்பான இளைஞர்களை இளந்தாரி என்று அழைப்பர். காலிங்கராயனுக்குப் பின் கைலாயநாதன் இணுவைப் பேரூரின் அரசனாக விளங்கினான். இவனது வீரம், கொடை, விருந்தோம்பல், ஆட்சித் திறன், இறைவழிபாடு ஆகிய சிறந்த பண்புகளையும் வரலாற்றுச் 
சிறப்புகளையும் இத்தூது நூலாலும் செவிவழிச் செய்திகளாலும் அறிய முடிகிறது. 

இளந்தாரி, தாம் உலகு நீத்தலை மக்களுக்கு முன்பே குறிப்பாக உணர்த்தியிருந்தார் எனவும், ஒருநாள் ஒரு புளியமரத்தின் வழியே உருக்கரந்து விண்ணுலகு சென்றார் எனவும் கூறப்படுகிறது. அதனை அறிந்த மக்கள் அங்கு அவரைத் துதித்தனர் என்றும், இளந்தாரி 
அம்மக்கள் முன் தோன்றி அருளினார் என்றும் மேலும் கூறப்படுகிறது. அப்பொழுது அந்தப் புளியமரத்தடியில் ஆரம்பித்த 'நடுகல் வழிபாடு', இன்றைக்கு இணுவில் மக்களின் இதயம் நிறைந்த வழிபட்டுத் தலமாக "இளந்தாரி கோவில்" என்ற பெயருடன் பிரசித்தி பெற்று 
விளங்குகின்றது.
**திருப்பூர் புத்தகக் கண்காட்சி** என்பது திருப்பூர் நகரில் ஆண்டுதோறும் நடத்தப்படும் ஓர் புத்தகக் கண்காட்சியாகும். கடந்த 2004 ஆம் ஆண்டு முதல் பின்னல் புத்தக அறக்கட்டளை மற்றும் பாரதி புத்தகாலயம் இணைந்து இக் கண்காட்சியை நடத்தி வருகின்றனர். இயந்திர வாழ்க்கையிலிருந்து இதயங்களை மீட்போம் என்ற நோக்கத்துடன், இலாப நோக்கமின்றி நடத்தப்படும் இந்தக் கண்காட்சி, தொழில் நகரமான திருப்பூரில் வாசிப்புப் பழக்கத்தை பரவலாக்கும் விதத்தில் அமைந்துள்ளது. 10ஆவது ஆண்டில் "திருப்பூர் புத்தகத் திருவிழா 2013" என்ற பெயரில் கண்காட்சி நடந்தது. டைமண்ட் திரையரங்கம் எதிரேயுள்ள கே.ஆர்.சி சிட்டி செண்டர் மைதானத்தில் நடந்தது. 120 அரங்கங்கள் அமைக்கப்பட்டன. முக்கிய பதிப்பாளர்கள் பங்கேற்றனர்.

**மாணவர் திறனாய்வுப் போட்டிகள்:**
புத்தகக் கண்காட்சியை ஒட்டி நடக்கும் மாணவர்கள் திறனாய்வுப் போட்டிகளில் ஆயிரக்கணக்கான மாணவர்கள் பங்கேற்பார்கள். மாணவர் மத்தியில் மிகப் பிரபலமான இந்தப் போட்டிகளில் ஏராளமான குழந்தைகளும், கல்லூரி மாணவர்களும் பங்கேற்பது வழக்கம். ஓவியம், கவிதல், கட்டுரைப் போட்டிகள் நடத்தப்பட்டு, புத்தகங்கள் பரிசாக வழங்கப்படுகின்றன.

**குறும்பட விழா:**
திருப்பூர் புத்தகக் கண்காட்சியின் ஒவ்வொரு நாளும் சிறப்பான உலகத் திரைப்படங்கள், தமிழக குறும்படங்கள் திரையிடும் நிகழ்வு சிறப்பு வாய்ந்தது. 2013 ஆண்டு முதல் புத்தகக் கண்காட்சி சிறப்பு குறும்படப் போட்டி அறிமுகப்படுத்தப்பட்டது. இதில் வெற்றிபெருபவர்களுக்கு பணப் பரிசும், சிறப்பு மரியாதையும் அளிக்கப்படும்.

**புகைப்படக் கண்காட்சி:**
2011 ஆம் ஆண்டு சூடாகும் பூமி என்ற தலைப்பிலும், 2012 ஆம் ஆண்டு கானகம் காப்போம் என்ற தலைப்பிலும் நடத்தப்பட்ட புகைப்படக் கண்காட்சி, மக்களிடையே சூழலியல் சாந்த விழிப்புணர்வை பரப்புவதாக அமைந்தன. ஒவ்வோராண்டும் புகைப்படக் கண்காட்சி எதிர்பார்ப்பைத் தூண்டும் விதத்தில் அமைந்திருக்கிறது.

**உடுமலை புத்தகக் கண்காட்சி:**
திருப்பூர் மாவட்டம் முழுவதும் புத்தக வாசிப்பை பரவலாக்கும் முயற்சியில் பின்னல் அறக்கட்டளை ஈடுபட்டுள்ளது. 2012 ஆம் ஆண்டு முதல், உடுமலை புத்தகக் கண்காட்சி தொடங்கியிருக்கிறது. மாநகரப் பகுதியில், சிறு சிறு கண்காட்சிகளையும் இவர்கள் நடத்தி வருகின்றனர்.

வெளி இணைப்புகள்
---------------

* திருப்பூர் புத்தகத் திருவிழா வலைப்பூ பரணிடப்பட்டது 2014-05-18 at the வந்தவழி இயந்திரம்
**இணுவில் மத்திய கல்லுாரி** இலங்கையின் வடக்கே யாழ்ப்பாண மாவட்டத்தில் இணுவில் என்ற ஊரில் அமைந்துள்ள ஒரு பாடசாலை ஆகும். 1992 ஆம் ஆண்டு இணுவிலில் அமைந்திருந்த அமெரிக்க மிஷன் தமிழ்க் கலவன் பாடசாலையும், இணுவில் சைவமகஜனா வித்தியாசாலையும் 1992 ஆம் ஆண்டில் ஒன்றிணைக்கப்பட்டு இணுவில் மத்திய கல்லூரியாகியது.

வரலாறு
------

### அமெரிக்க மிசன் தமிழ்க் கலவன் பாடசாலை

ஆங்கிலேயர் ஆட்சிக் காலத்தில் கிறித்தவ மதப்பரப்புனர்களால் இணுவில் கிராமத்தில் அமெரிக்க மிஷன் தமிழ்க் கலவன் பாடசாலை ஆரம்பிக்கப்பட்டது. ஆரம்பத்தில் இப்பாடசாலை இணுவில் மக்லியொட் மருத்துவமனை வளவில் நடாத்தபட்டு வந்தது. பின்னர் 1903ம் ஆண்டு சனவரி முதல் இப்பொழுதுள்ள இடத்தில் ஸ்ரான்லிடியூக் பாடசாலை என வழங்கப்பட்டு வந்தது. காங்கேசன்துறை வீதிக்கு கிழக்கே அமைந்துள்ள ஒழுங்கையில் புளிய மரங்கள் நிறைந்த இடத்தில் அமைந்திருந்ததால், இது "சீனிப் புளியடிப் பாடசாலை" என்றும் அழைக்கப்பட்டு வந்தது.

### சைவ மகாஜனா வித்தியாசாலை

காங்கேசன்துறை வீதிக்கு மேற்கே அமைந்துள்ள "மன்னந்தோட்டம்" எனும் இடத்தில் வேப்பமரங்கள் சூழ்ந்த சோலையில் இணுவில் சைவமகஜனா வித்தியாசாலை சைவ மாணவர்களுக்காக ஆரம்பிக்கப்பட்டது. இப்பாடசாலை 1930 சூன் மாதத்தில் மு. அப்புக்குட்டி என்பவரது வீட்டிற்குப் பின்புறத்தில் அவரால் அன்பளிப்பு செய்யப்பட்ட மூன்று பரப்பு நிலத்தில் உள்ள ஒரு கொட்டகையில் மூன்று ஆசிரியர்களுடனம் 26 மாணவர்களுடனும் ஆரம்பிக்கப்பட்டது. ஆவணியில் மாணவர் எண்ணிக்கை 73 ஆனது. 1960ம் ஆண்டு இது அரச பாடசாலையானது. 1979ம் ஆண்டு உயர்தர கலை, வர்த்தக வகுப்புக்கள் ஆரம்பிக்கப்பட்டன.

### மத்திய கல்லூரி

1992 ஆம் ஆண்டு அமெரிக்க மிஷன் தமிழ்க் கலவன் பாடசாலையும், இணுவில் சைவமகஜனா வித்தியாசாலையும் ஒன்றிணைக்கப்பட்டு இணுவில் மத்திய கல்லூரியாகியது.

மேற்கோள்கள்
-----------

* இணுவில் மத்திய கல்லூரி பரணிடப்பட்டது 2013-01-10 at the வந்தவழி இயந்திரம்
**திருப்பூர் மத்திய அரிமா சங்க விருதுகள் 2012** கடந்த இரண்டு ஆண்டுகளிலும் வெளிவந்த குறும்படங்கள், ஆவணப்படங்கள், பெண் எழுத்தாளர்களின் நூல்கள் ஆகியவற்றில் சிறந்தவையாக தேர்வு செய்யப்பட்ட படைப்புகளுக்கு திருப்பூர் மத்திய அரிமா சங்கம், சுதாமா கோபாலகிருஸ்ணனால் வழங்கப்பட்ட விருதுகளாகும். சிறந்த குறும்படங்களை எழுத்தாளர் சுப்ரபாரதிமணியன், கவிஞர் சுபமுகி, வழக்கறிஞர் சி. ரவி கொண்ட குழு தெரிவு செய்தது. விருது வழங்கும் நிகழ்வு 18 ஜூன், 2012 இல் மத்திய அரிமா சங்கக் கட்டிடம், ஸ்டேட் பாங்க் காலனி, காந்தி நகர், திருப்பூரில் நடைபெற்றது. சுதாமா கோபாலகிருஷ்ணன் பரிசுகளை வழங்கினார். சுப்ரபாரதிமணியன் பரிசு பெற்ற குறும்படங்களைப் பற்றி விளக்கினார்.

அரிமா குறும்பட/ ஆவணப்பட விருது பெற்றவர்கள்
------------------------------------------

* ச. பாலமுருகன் - கோவை (*ஓயாமாரி* - கோபியைச் சார்ந்த விடுதலைப் போராட்ட வீரர் லட்சுமண் அய்யர் பற்றிய ஆவணப்படம்) (முதலிடம்)
* தவமுதல்வன் , கோத்தகிரி (*பச்சை இரத்தம்* - தாயகம் திரும்பிய தேயிலைத்தோட்ட்த் தொழிலாளர்களின் கதை) ( இரண்டாமிடம்)
* புதுகை யுகபாரதி , புதுச்சேரி (*குருவி தலையில் பனங்காய்* குழந்தைகள் மேல் நமது கல்விமுறை செலுத்தும் ஆதிக்கம், வன்முறை பற்றியது) (மூன்றாமிடம்)

ஊக்கப் பரிசு பெற்றவர்கள்
------------------------

* சூர்யபாரதி, திருப்பூர் (அன்பு உள்ள அப்பா)
* திருநாவுக்கரசு, திருப்பூர் (புதிய உலகம்)

அரிமா சக்தி விருது பெற்றவர்கள்
------------------------------

* சுமதிஸ்ரீ, கோபி (தகப்பன் சாமி - கவிதைத்தொகுப்பு)
* மஞ்சுளா. மதுரை (மொழியின் கதவு - கவிதைத்தொகுப்பு)

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-01-30 அன்று பார்க்கப்பட்டது.
**இலக்கியத்திறன்** என்பது மு. வரதராசன் இயற்றிய நூல். இதில் விஞ்ஞானத்தினோடு இலக்கியத்தின் ஒப்பீடு, இலக்கியத்தின் தேவை, வகைகள், திறமைகளை எவ்வாறு கலைஞர்கள் இலக்கியம் படைக்கிறார்கள் என்பது போன்ற பல தகவல்களை உள்ளடக்கியுள்ளார்.

உருவான வரலாறு
-------------

*"1945ஆம் ஆண்டு அக்டோபர் 18, 22 ஆகிய நாட்களில் சென்னைப் பல்கலைக்கழகத்தின் (ஆனரரி ரீடர் என்ற முறையில்) சிறப்புச் சொற்பொழிவாகத் 'தமிழில் இலக்கிய ஆராய்ச்சி'* *என்னும் பொருள் பற்றிப் பேசும் வாய்ப்புக் கிடைத்தது. தமிழ் எம்.ஏ வகுப்புக்கு அப்பொருள் பற்றி விரிவுரைகள் நிகழ்த்துவதற்கு அப்பேச்சுக் குறிப்புகளைத் திரும்ப நோக்கினேன். அவற்றை விரிவுபடுத்தி ஒரு நூலாக்க முயன்றேன். இம்முயற்சியை தமிழகம் வரவேற்கும் என நம்புகிறேன். இதற்கு அடிப்படையாக அமைந்த அச்சொற்பொழிவினை நிகழ்த்தப் பணித்துப் பின்னர் அதனை வெளியிட்டுக் கொள்ள உரிமையும் நல்கிய பல்கலைக்கழகத்தினரின் உதவியை நன்றியுடன் போற்றுகிறேன்."*
- மு.வ.

பொருளடக்கம்
-----------

இந்நூலினை பத்து பிரிவுகளாக உள்ளடக்கி மு.வ. வெளியிட்டுள்ளார்.

1. அறிவியலும் கலையும்
2. கலைகள்
3. கலைஞர்
4. இலக்கியம்
5. உணர்ச்சி
6. கற்பனை
7. வடிவம்
8. உணர்த்தல்
9. நுகர்தல்
10. ஆராய்ச்சி

உசாத்துணை
---------

1. ↑  மு. வரதராசனின் "இலக்கியத்திறன்" நூலிலிருந்து (பக்கம்: 3)
2. ↑  மு. வரதராசனின் "இலக்கியத்திறன்" நூலிலிருந்து (பக்கங்கள்: 282-284)
இலக்கு வீச்சால் மட்டையாடுபவர் ஆட்டமிழக்கும் காட்சி
**இலக்கு வீச்சு** (*bowled*) என்பது துடுப்பாட்டத்தில் இலக்கை நோக்கி வீசப்படும் வீச்சையும் அதன்மூலம் மட்டையாளரை வீழ்த்துவதையும் குறிக்கிறது.

பொதுவாக ஒரு பந்து வீச்சாளர் இலக்கை நோக்கி வீசும்போது அதை மட்டையாளர் இலக்கில் படாதவாறு தனது மட்டையால் தடுத்துக் காக்கிறார். ஆனால் அந்தப் பந்து இலக்கைத் தாக்கி அதன் இணைப்பான்களை விழச்செய்தால் அவர் ஆட்டமிழந்து விடுவார். அப்போது பந்து மட்டையிலோ பிற உடல் பாகத்திலோ பட்டிருந்தாலும் கருத்தில் கொள்ளப்படாது. எனவே இதற்கு மேல்முறையீடு தேவைப்படுவதில்லை. இலக்கு வீச்சால் ஆட்டமிழந்ததை உணர்ந்தவுடன் மட்டையாளர் தானாகவே களத்தில் இருந்து வெளியேறிவிடுவார். 

பிழை வீச்சு, அகல வீச்சு அல்லது செயலற்ற வீச்சு போன்ற வீச்சுகளின் மூலம் இலக்கு வீச்சு முறையில் ஆட்டமிழக்கச் செய்ய இயலாது.

மேற்கோள்கள்
-----------

1. ↑  "Shane Warne's 'Ball of the Century' turns 25". ICC. 23 April 2019 அன்று பார்க்கப்பட்டது. On 4 June 1993, the legendary Australia leg-spinner bowled the iconic delivery to England's Mike Gatting to leave the cricketing world in disbelief.
2. ↑  "Phillip Hughes inquest: Bowler Sean Abbott 'confused and upset' after death". BBC. 23 April 2019 அன்று பார்க்கப்பட்டது. Sean Abbott felt "confused and upset" after he bowled the ball

| * பா
* உ
* தொ
துடுப்பாட்ட ஆட்டமிழப்பு முறைகள் |
| --- |
| 
* இலக்கு வீச்சு
* பிடிபடுதல்
* இருமுறை அடித்தல்
* இலக்கு அடி
* முன்னங்கால் இடைமறிப்பு
* கள இடையூறு
* ஓட்ட வீழ்த்தல்
* இலக்கு வீழ்த்தல்
* நேர முடிவு
* ஓய்வு

 |
இலக்கின் தோற்றம்
**இலக்கு** *(Wicket)* என்பது துடுப்பாட்டத்திற்குத் தேவைப்படும் கருவிகளில் ஒன்றாகும். இது ஒரு மட்டையாளரை ஆட்டமிழப்பு செய்யப் பயன்படுகிறது. இது வீசுகளத்தின் இரு முனைகளில் உள்ள எல்லைக்கோடுகளில் அமைக்கப்பட்டிருக்கும். 

பொதுவாக இலக்குக்கு அருகில் நிற்கும் மட்டையாடுபவர், தன்னை நோக்கி வீசப்படும் பந்து இலக்கில் படாதவாறு மட்டையால் தடுப்பார். மேலும் பந்தை களத்தில் அடித்துவிட்டு ஓட்டங்கள் எடுக்கவும் முயற்சிப்பார்.

குச்சிகளும் மரத்துண்டுகளும்
---------------------------

ஒரு இலக்கு என்பது மூன்று குச்சிகள் மற்றும் இரு இணைப்பான்கள் ஆகியவற்றைக் கொண்டு அமைக்கப்படும். இதன் அளவுகள் மற்றும் அமைக்கும் முறை குறித்து விளக்கும் துடுப்பாட்ட விதி 8 பின்வருமாறு:

இலக்கு என்பது 28 அங்குலங்கள் உயரமுள்ள மூன்று மரக்குச்சிகளைக் கொண்டது. வீசுகளத்தின் முனையில் ஒவ்வொரு குச்சியும் 9 அங்குல இடைவெளிகளில் சமமாக நடப்படும். குச்சிகளின் உச்சியில் உள்ள பள்ளங்களின் மேல் எவ்வித பிடிமானமும் இன்றி இரு இணைப்பான்கள் வைக்கப்படும். குச்சிகளுக்கு மேல் 0.5 அங்குலங்கள் நீளத்தைத் தாண்டி மரத்துண்டுகள் இருக்கக்கூடாது. மேலும் மரத்துண்டுகளின் அளவு 4.31 அங்குலங்களாக இருக்க வேண்டும்.

மேற்கோள்கள்
-----------

1. ↑  "{% DocumentName %} Law | MCC". *www.lords.org*. 2019-07-23 அன்று பார்க்கப்பட்டது.
**திருக்கோயில்** என்பது ஓர் ஆன்மீக தமிழ் இதழ். இது தமிழ்நாடு அரசு இந்து சமய அறநிலையத் துறையால் 1958 இல் இருந்து நடத்தப்படுகிறது.

தோற்றம்
-------

1958 இல் தொடங்கப்பட்ட திருக்கோயில் இதழ் இந்து சமயக் கோட்பாடுகள், திருக்கோயில் வரலாறுகள், மகான்கள் மற்றும் அடியார்களின் திருத்தொண்டுகள் மற்றும் வரலாறுகள், ஆன்மீகம் சார்ந்த வாழ்வியல் வழிகாட்டுதல்கள், அறக்கருத்துகள் ஆகியவை இதன் உள்ளடக்கங்கள். தமிழ் இலக்கிய, ஆன்மீக அறிஞர்கள் பலர் இதில் பங்கேற்று எழுதியுள்ளனர். கிருபானந்தவாரியார், ம.பொ.சிவஞானம், மு.அருணாச்சலம், கி.வா.ஜகந்நாதன், ந.சுப்புரெட்டியார், டி.என்.சிங்காரவேலு, அருணை வடிேவல் முதலியார், க.வச்சிரவேலர், கி.ஆ.பெ.விசுவநாதம், என்.சேதுராமன், க.த.திருநாவுக்கரசு, சுத்தானந்தபாரதியார், ச.வே.சுப்பிரமணியம், வ.சுப.மாணிக்கம், முனைவர் இரா.கலைக்கோவன், நாராயண வேணுகோபால நாயக்கர், மு.அருணகிரி, மற்றும் இந்திய ஆட்சிப் பணியில் உள்ள பலர் இதில் பங்களித்துள்ளனர்.

இதழ்ஆசிரியர்கள்
---------------

திருக்கோயில் இதழின் அலுவல் வழி சிறப்பு ஆசிரியராகவும் வெளியீட்டாளராகவும் இந்து சமய அறநிலையத்துறை ஆணையர் இருக்க, ஆசிரியர்களாக 1958இல் இருந்து நா.ர.முருகவேள், அமிர்தலிங்கம்ஆகியோர் ஆசிரியர்களாக இருந்தனர். அவருக்குப்பின் திரு தேவேந்திரன், திரு தெ ப ஏகாம்பரம், திரு இரா. இரகுநாதன் ஆகியோர் இதழ் ஆசிரியராக இருந்தனர். அலுவல் முறையில் துறையின் ஆணையர் சிறப்பாசிரியராகவும் வெளியீட்டாளராகவும் இருப்பது வழக்கம். அவ்வகையில் தற்பொழுது ஆணையர் **ஜெ.குமரகுருபரன்,** **இ.ஆ.ப**. அவர்கள் சிறப்பாசிரியராகவும் வெளியீட்டாளராகவும் உள்ளார். தற்போது இதழ் ஆசிரியர் முனைவர் ஜெ.சசிக்குமார்.

இதழ் சந்தா விபரம்
-----------------

தனி இதழின் விலை ரூ.20,
ஓராண்டுச் சந்தா ரூ. 240,
பத்தாண்டுச்சந்தா ரூ.2300,
ஆயுட்காலச் சந்தா ரூ.3450,
(ஆயுட்காலம் 15ஆண்டுகள் மட்டும்).

இதற்கான பணவிடை அல்லது வரைவோலையை Commissioner, HR&CE Dept. Chennai -34 என்ற பெயரில் எடுத்து கீழ்க்கண்ட துறை முகவரிக்கு அனுப்பவும்.

அலுவலகம்
--------

முகவரி: ஆசிரியர், திருக்கோயில் திங்களிதழ், இந்துசமய அறநிலையத்துறை, 119, உத்தமர் காந்தி சாலை, நுங்கம்பாக்கம், சென்னை-600034 மின் அஞ்சல்  பரணிடப்பட்டது 2019-08-12 at the வந்தவழி இயந்திரம் தொலைபேசி: 044 28334813,14,15 கட்செவி அஞ்சல்:9092392113

கிடைக்குமிடம்
-------------

இவ்விதழ் தனியார் கடைகளில் கிடைக்காது. இணையம் வாயிலாக சந்தாதாரர் ஆகலாம். http://www. பரணிடப்பட்டது 2015-09-06 at the வந்தவழி இயந்திரம்[./ பரணிடப்பட்டது 2019-10-15 at the வந்தவழி இயந்திரம்

அறநிலையத்துறை கட்டுப்பாட்டில் உள்ள முக்கிய திருக்கோயில்களில் கிடைக்கும். அலுவலக முகவரியில் நேரடியாகக் கிடைக்கும்.

உசாத்துணை
---------

* அலுவல்முறை இணையத்தளம் பரணிடப்பட்டது 2019-10-15 at the வந்தவழி இயந்திரம்
**சடில் ரிவர்**  (Saddle River) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 12.896 சதுர கிலோ மீற்றர் பரப்பளவைக் கொண்டுள்ளது. இதில் 12.752 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.144 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 3,152 ஆகும். சடில் ரிவர் நகரத்தின் மக்கள் தொகை அடர்த்தி ஒரு கிலோ மீற்றருக்கு 247.2 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**பிரகாசு மெகரோத்ரா** (*Prakash Mehrotra*) (26 பிப்ரவரி 1925 - 7 மார்ச் 1988) என்பவர் இந்தியத் தேசிய காங்கிரசின் இந்திய அரசியல்வாதி ஆவார். இவர் 3 ஏப்ரல் 1976 முதல் ஆகத்து 9, 1981 வரை உத்தரப்பிரதேச மாநிலத்தைப் பிரதிநிதித்துவப்படுத்தும் இந்திய நாடாளுமன்றத்தின் மேலவையான மாநிலங்களவை உறுப்பினராக இருந்தார். இவர் அசாம் மற்றும் மேகாலயாவின் ஆளுநராக 10 ஆகத்து 1981 முதல் 28 மார்ச் 1984 வரை பணியாற்றினார். இங்கிலாந்துக்கான இந்திய உயர் ஆணையராகவும் இவர் பணியாற்றி உள்ளார். இவர் பிரீத்தி மெகரோத்ராவை மணந்தார். இவர்களுக்கு 4 மகள்களும் 1 மகனும் உள்ளார். இவருடைய மகன், இரவி பிரகாசு மெகரோத்ரா, இந்திய உச்ச நீதிமன்றத்தில் சிறந்த வழக்கறிஞராக உள்ளார்.

மேற்கோள்கள்
-----------

1. ↑  "High Commission of India, London, United Kingdom : Former High Commissioners of India to the United Kingdom". *www.hcilondon.gov.in*. 2021-04-17 அன்று பார்க்கப்பட்டது.
2. ↑  "Governors of Assam since 1937 onwards". Assam Legislative Assembly. 22 March 2019 அன்று பார்க்கப்பட்டது.
3. ↑  "Former Governors Meghalaya". Rajya Bhavan Meghalaya. 13 December 2018. 22 March 2019 அன்று பார்க்கப்பட்டது.
4. ↑  "Rajya Sabha Members" (PDF). Rajya Sabha. 2003. 22 March 2019 அன்று பார்க்கப்பட்டது.
**சித்திக் உல்-இஸ்லாம்** (Siddique ul-Islam வங்காள மொழி: সিদ্দিকুল ইসলাম) *பங்களா பாய்* என்றும் அழைக்கப்பட்டார். இவர் வங்காளதேசத்தைச் சார்ந்த தீவிரவாதி ஆவார். இவருக்கு *அஸிஸுர் ரஹ்மான்* என்ற பெயரும் உண்டு. இவருக்கு அல் காயிதா அமைப்புடன் தொடர்பு உண்டு. சோவியத் படைகளுக்கு எதிராக 1980 களில் ஆப்கானிஸ்தான் நாட்டில் தலிபான்களுடன் இணைந்து போர் புரிந்தார். பின்னர் *வங்காளதேசம்* திரும்பியதும் வங்காளதேச ஜமாத்-உல்-முஜாகிதீன் எனும் தீவிரவாத அமைப்பின் தலைமைப் பொறுப்பில் இருந்தார். 2005 ஆம் ஆண்டு வங்காளதேசம் முழுவதும் நடந்த தொடர் குண்டு வெடிப்பின் பின்னான தேடுதலில் 2006 ஆம் ஆண்டு மார்ச் மாதம் இவரும் கைது செய்யப்பட்டார். 2007 ஆம் ஆண்டு மார்ச் மாதம் 30 ஆம் தியதி இவருக்குத் தூக்குத் தண்டனை வழங்கப்பட்டது.

இதையும் பார்க்கவும்
-------------------

* வங்காளதேச ஜமாத்-உல்-முஜாகிதீன்
* வங்காளதேசக் குண்டு வெடிப்பு, 2005

வெளி இணைப்புகள்
---------------

* பத்திரிகைச் செய்தி 1
* பத்திரிகைச் செய்தி 2 பரணிடப்பட்டது 2011-05-14 at the வந்தவழி இயந்திரம்
* பத்திரிகைச் செய்தி 3 பரணிடப்பட்டது 2015-02-27 at the வந்தவழி இயந்திரம்
* பத்திரிகைச் செய்தி 4

மேற்கோள்கள்
-----------

1. ↑  Jama'atul Mujahideen Bangladesh (JMB) - SATP Article
2. ↑  Bill Roggio (2006-03-16). "Dismantling JMB in Bangladesh". Long War Journal.. பார்த்த நாள்: 2007-12-27.
3. ↑
4. ↑  Top Bangladesh militant captured: police பரணிடப்பட்டது 2007-03-31 at the வந்தவழி இயந்திரம், Reuters news report, 6 March 2006.
5. ↑  Six JMB militants walk gallows பரணிடப்பட்டது 2012-02-05 at the வந்தவழி இயந்திரம், BDNews24 March 30, 2007.
**உசாக்** (*Uşak Province*, துருக்கியம்: Uşak ili ) என்பது மேற்கு துருக்கியில் உள்ள ஒரு மாகாணமாகும். இதன் அருகில் உள்ள மாகாணங்களாக மேற்கில் மனீசா, தெற்கில் தேனிஸ்லி, கிழக்கில், அபியோன்கராஹிசர், வடக்கே கெட்டஹ்யா ஆகியவை உள்ளன. மாகாண தலைநகரம் உசாக் நகரமாகும். இதன் வாகன பதிவு குறியீடு எண் 64 ஆகும். மாகாணம் 5,341 கிமீ 2 பரப்பளவைக் கொண்டுள்ளது.

துருக்கி மீதான அமெரிக்காவின் பொருளாதாரத் தடைகளுக்கு எதிர்வினையாக, 2018 ஆகத்தில், அமெரிக்காவை தளமாகக் கொண்ட முகநூல், கூகுள், இன்ஸ்ட்டாகிராம், டுவிட்டர், யூடியூப் போன்ற சமூக ஊடக தளங்களில் எண்ணியில் விளம்பரம் செய்வதை நிறுத்த மாகாணம் முடிவு செய்தது. ஆயர் ஆண்ட்ரூ பிரன்சனை தடுப்பில் வைத்திருப்பது தொடர்பாக அமெரிக்கா இந்த தடைகளை விதித்தது.

மாவட்டங்கள்
-----------

உசாக் மாகாணம் 6 மாவட்டங்களாக பிரிக்கப்பட்டுள்ளது (தலைநகர் மாவட்டம் **தடித்து** காட்டப்பட்டுள்ளளது):

* பனாஸ்
* இஸ்மி
* கரஹல்லே
* சிவாஸ்லே
* உலுபே
* **உசாக்**

காட்சியகம்
----------

* கரஹல்லுக்கு அருகிலுள்ள கிளாண்டராஸ் பாலம்கரஹல்லுக்கு அருகிலுள்ள கிளாண்டராஸ் பாலம்

குறிப்புகள்
-----------

1. ↑  Turkish municipality strikes at social media giants as response to US
புதுச்சேரி நகரிலிருந்து 138 கி.மீ தொலைவில் உள்ள காரைக்கால் நகரவாசிகள், தங்கள் மாநிலத்து செய்திகளை வானொலி வாயிலாக அறிந்துகொள்ளும் பொருட்டு, காரைக்காலில் பண்பலை (எஃப் எம்) வானொலி 06-03-1995 அன்று தொடங்கப்பட்டது.

  

காரைப் பண்பலையின் ஒலிபரப்பு இந்திய நேரம் காலை 05.55 க்குத் தொடங்கி இரவு 10.30 க்கு நிறைவு பெறுகிறது. 100.3 மெகா ஹெர்ட்ஸ் எஃப் எம் அலைவரிசையில் 6 கிலோ வாட் சக்தியுடன் காரைக்கால் பண்பலை வானொலி இயங்குகிறது. காரைக்கால் பகுதி மட்டுமின்றி, அருகில் உள்ள தமிழ் நாட்டின் பிற ஊர்களிலும் நேயர்களை இது கொண்டுள்ளது. தொடங்கிய காலத்தில் இருந்து பெருவாரியான நேயர்களைப் பெற்றுள்ளது "காரைப்பண்பலை" என்று அழைக்கப்படும் காரைக்கால் வானொலி நிலையம்.

  

தமிழ்த் திரைப்பாடல்கள், பக்திப்பாடல்கள், நாடகங்கள், வேளாண்மைச் செய்திகள், பல்வேறு துறைசார் வல்லுநர்களின் பேட்டிகள், கலந்துரையாடல்கள், நேயர்களோடு தொலைபேசி மூலம் உரையாடும் நிகழ்ச்சிகள், கல்வி சார்ந்த நிகழ்ச்சிகள், பெண்களுக்கான நிகழ்ச்சிகள், தமிழ் இலக்கியம் சார்ந்த நிகழ்ச்சிகள், நாட்டுப்புறப் பாடல்கள், வானிலை அறிக்கைகள், சிறப்பு நிகழ்ச்சிகள் என்று பலவகையான நிகழ்ச்சிகள் இங்கே படைக்கப்படுகின்றன. 

உள்ளூர் வானொலிகளில், அகில இந்திய அளவில், அதிக விளம்பர வருவாய் ஈட்டிய வானொலி என்ற பெருமையைக் கொண்டுள்ளது [].
**இலக்கிய வட்டம்** என்பது இந்திய ஒன்றியம், தமிழ்நாட்டில் இருந்து 1964 நவம்பர் 22 இல் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க. நா. சுப்ரமண்யம் ஆவார்.

இந்த இதழானது பெரிய அளவில், மாதம் இருமுறை இதழாக, சென்னையிலிருந்து வெளிவந்தது. இதன் நோக்கமாக இலக்கிய விமர்சனமும், இலக்கியப் பிரச்னை குறித்துச் சிந்திப்பதும், படைப்புகளில் சோதனை முயற்சிகளுக்கு முக்கியத்துவம் அளிப்பதும் அமைந்திருந்தது.

நமக்கு நாமே பல விஷயங்களையும் தெளிவு செய்து கொள்ள வேண்டும் என்ற எண்ணத்துடன் இலக்கியவாதிகள் அதில் கட்டுரைகள் எழுதினார்கள். பன்னாட்டு இலக்கியங்கள், இலக்கிய ஆசிரியர்கள் பற்றிய பயனுள்ள குறிப்புகள் இலக்கிய வட்டத்தில் தொடர்ந்து வெளிவந்தன.

படைப்புகள்
----------

படைப்புகளில் சோதனை முயற்சிகளுக்கு முதலிடம் அளிக்கப்பட்டது. புதுக்கவிதையையும் ஒரு சோதனைத் துறையாகத்தான் 'இலக்கிய வட்டம்’ கருதியது. சோதனை ரீதியில் கவிதை இயற்றிய அமெரிக்க, ஐரோப்பியக் கவிஞர்கள் பலரது படைப்புகள் மொழிபெயர்க்கப்பட்டன. க. நா. சு. மயன் என்ற பெயரில் கவிதைச் சோதனைகள் நடத்தினார். டி. கே. துரைஸ்வாமி, சுந்தர ராமசாமி ஆகியோரது தீவிர சோதனைப் படைப்புகள் அதிகம் பிரசுரமாயின. மற்றும் சிலரது கவிதைகளும் அவ்வப்போது வந்து கொண்டிருந்தன.

'தமிழ் இலக்கியத்தில் சாதனை' யை அளவிடும் விதத்தில் 'இலக்கிய வட்டம்' ஒரு சிறப்பிதழைத் தயாரித்தது. 1947-1964 காலகட்டத்தில் தமிழில் நிகழ்ந்த இலக்கிய சாதனைகள் குறித்து தி. ஜானகிராமன், எம். வி. வெங்கட்ராம், தி. க. சிவசங்கரன், ரதுலன், வெ. சாமிநாதன், ஆர். சூடாமணி, தெ. பொ. மீனாட்சி சுந்தரன், நகுலன், வல்லிக்கண்ணன் ஆகியோர் அவரவர் நோக்கில் கருத்துகள் தெரிவித்துக் கட்டுரைகள் எழுதினார்கள். க. நா. சு. எழுதிய 'நடுத்தெரு’ என்ற புதினம் சிறிது காலம் இணைப்பு ஆகப் இதழுடன் வழங்கப்பட்டது. அந்த புதினம் முழுமை பெறவில்லை.

நிறுத்தம்
---------

‘இலக்கிய வட்டம்' எழுத்தாளர்களுக்கும் இலக்கியப் பிரியர்களுக்கும் மகிழ்ச்சியும் பயனும் அளிக்கக்கூடிய நல்ல விஷயங்களைக் கொண்ட சுவாரஸ்யமான இலக்கிய ஏடாக வளர்ந்து வந்தது. ஆயினும் இது நெடுங்காலம் வெளிவரவில்லை. ஒரு ஆண்டும் சில மாதங்களும்தான் வெளிவந்தது.

குறிப்புகள்
-----------

1. ↑  க.நா.சு-வின் ‘இலக்கிய வட்டம்’ – ஓர் எழுத்தியக்கம், 2012 அக்டோபர், 4
2. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 70–73. 13 நவம்பர் 2021 அன்று பார்க்கப்பட்டது.
**பிரசாதம்** (Prasad or Prasada or Pradasadam}(Hindustani pronunciation: [prəsaːd̪] என்பது இறைவனுக்கு நைவேத்தியமாக படைக்கப்படும் தூய்மையான பல்வகையான உணவுப் பொருட்கள், பூக்கள், துளசி போன்ற இலைகளை பக்தர்களுக்கு விநியோகம் செய்வது ஆகும். பக்தர்களுக்கு பிரசாதம் தரும் வழக்கத்தை சீக்கியர்கள் தாங்கள் வழிபடும் இடங்களில் மேற்கொள்கின்றனர். இந்துக்கள் தங்கள் வீடுகளிலும் சுவாமிக்குப் படைக்கப்பட்ட நெய்வேத்தியத்தை பிறர்க்கு பிரசாதமாக வழங்குகின்றனர்.பகவானுக்குப் படைக்கப்பட்ட உணவை பிறரிடம் பகிர்ந்து உண்ண வேண்டும் என பகவத் கீதையில் ஸ்ரீகிருஷ்ணர் உரைத்துள்ளார்.

சிவன் கோயில்களில் மட்டும் ஈஸ்வரனுக்குப் படைக்கப்பட்ட நெய்வேத்தியத்தை பக்தர்களுக்கு பிரசாதமாக வழங்குவதில்லை.

பிரசாத வகைகள்-படக்காட்சிகள்
---------------------------

* பூசைக்குபின்னர் வாழை இலைகளில் நெய்வேத்தியமாக வைக்கப்பட்ட பிரசாத பொருட்கள்பூசைக்குபின்னர் வாழை இலைகளில் நெய்வேத்தியமாக வைக்கப்பட்ட பிரசாத பொருட்கள்
* அகமதாபாத் சுவாமி நாராயணன் கோயிலில், நரநாராயணன் சுவாமிக்கு நெய்வேத்தியமாகஅகமதாபாத் சுவாமி நாராயணன் கோயிலில், நரநாராயணன் சுவாமிக்கு நெய்வேத்தியமாக

தனித்தமிழ்
----------

மீயூண் (மீ ஊண்)

மேற்கோள்கள்
-----------

1. ↑  Glossary of Sanskrit Terms in Integral Yoga Literature
2. ↑  "Bhagavad-Gita 3:13". 2019-12-06 அன்று மூலம் பரணிடப்பட்டது. 2015-02-27 அன்று பார்க்கப்பட்டது.
3. ↑  "Bhagavad-Gita 9:27". 2019-10-18 அன்று மூலம் பரணிடப்பட்டது. 2015-02-27 அன்று பார்க்கப்பட்டது.

வெளி இணைப்புகள்
---------------

* படைக்க வேண்டிய பிரசாத வகைகள்
**இலக்கிய வெளிவட்டம்** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், இராமநாதபுரம் மாவட்டத்தில் இருந்து வெளிவந்தத காலாண்டு இடதுசாரி முற்போக்கு இதழ் ஆகும்.

வரலாறு
------

இலக்கிய வெளிவட்டம் இராமநாதபுரம் மாவட்டம் வ. புதுப்பட்டி என்ற ஊரிலிருந்து வெளிவந்த இதழாகும். இது 1976இல் காலாண்டு ஏடாக துவக்கப்பட்டது. இது இலக்கிய விவாதத்தில் ஆர்வம் கொண்டிருந்தது. இலக்கிய வெளிவட்டத்தில் முதன்மையாக மார்க்சியத்தைப் பரந்த அடிப்படையில் ஏற்றுக் கொண்டவர்கள் எழுதினார்கள்.

1982 சூன் இதழில் இலக்கிய வெளிவட்டம் ஒரு முக்கிய அறிவிப்பை வெளியிட்டது. இலக்கியம், கலை, கலாச்சாரம், சமூக விஷயங்களில் கவனம் செலுத்திய இலக்கிய வெளிவட்டம் சாதி, சமயப் பிரச்னைகளுக்கு அதிகமான கவனிப்பைத் தரத் தீர்மானித்தது என்றது அது.

1983இல் இலங்கையில் நிகழ்ந்த இனப்படுகொலை பற்றி இலக்கிய வெளிவட்டம் அதிகக் கவலையும் தீவிர அக்கறையும் காட்டியது. தமிழகத்தின் தென் மாவட்டங்களில் உள்ள சிறு பத்திரிகைச் சூழல் சார்ந்தவர்கள், கலாச்சார அமைப்புகள் இணைந்த கருத்தரங்கம் ஒன்றை ‘இலக்கிய வெளிவட்டம்' ஏற்பாடு செய்தது. 7. செப்டம்பர். 1983 அன்று மதுரையில் நடைபெற்ற இக்கருத்தரங்கில் சுயேச்சை எழுத்தாளர்கள், படைப்பாளிகள் சிலரும் கலந்துகொண்டார்கள். அங்கே வெளியிடப்பட்ட கருத்துக்கள், தீர்மானங்கள் அனைத்தையும் தொகுத்துத் தரும் இலக்கிய வெளிவட்டம் இதழ் நவம்பரில் வெளிவந்தது. இந்தச் சிறப்பிதழ் இலங்கைத் தமிழர் பிரச்னைகளையும் போராட்ட அனுபவங்களையும் தமிழ்நாட்டினருக்கு உணர்த்தும் நோக்குடன் தயாரிக்கப்பட்டது.

குறிப்புகள்
-----------

1. ↑  "தமிழம் வலை - பழைய இதழ்கள்". *www.thamizham.net*. 2022-01-29 அன்று பார்க்கப்பட்டது.
2. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 184–188. 13 நவம்பர் 2021 அன்று பார்க்கப்பட்டது.
**பத்மவாசன்** என்பவர் தமிழக ஓவியர்களுள் ஒருவர். இவர் பிரபல ஓவியராக சில்பியின் ஒரே சீடர். இவர் காஞ்சிபுரத்தை பூர்வீகமாக கொண்டவர்.

வாழ்க்கை வரலாறு
---------------

பத்மவாசனின் தந்தை ப. முத்துக்குமாரசுவாமி. இவர் பிரபலமான இசைக் கலைஞர். இவரது தாய் நளின ரஞ்சனி. இவர் ராஜேஸ்வரி என்பவரை திருமணம் செய்துகொண்டார்.

பத்மவாசனின் இயற்பெயர் கிரிதரன். சில்பியின் இயற்பெயரான சீனிவாசன் என்பதையும், அவர் மனைவியின் பெயரான பத்மாவதியையும் இணைத்து சில்பியே இப்பெயர் வைத்தார்.

இந்து தமிழ் திசை நாளிதழில் அற்புதக் கதை சொல்லும் அழகான சிற்பங்கள் என்ற தலைப்பில் கோட்டோவியங்களை காட்சிப்படுத்தி 25 தொடர் கட்டுரைகளை எழுதியுள்ளார்.

பொன்னியின் செல்வன்
------------------

கல்கி அவர்களின் பொன்னியின் செல்வன் புதினத்தினை வரைகலை ஓவியமாக பத்மநாபன் வரைந்துள்ளார். இதனை சிக்ஸ்த் சென்ஸ்' பதிப்பகம் ஐந்து பாகங்களாக வெளியிட்டுள்ளது. தொகுப்பில் 1220 வண்ண ஓவியங்கள், நூற்றுக்கணக்கில் கருப்பு வெள்ளை ஓவியங்கள் உள்ளன.

ஆதாரங்கள்
---------

1. ↑  என் ஊர்: ஓவியர் பத்மவாசன் - ந.வினோத்குமார் விகடன் 27/06/2012
2. ↑  ஓவியர் பத்மநாபன். இந்து தமிழ் சிசை 20 Jun 2017
3. ↑  ஓவியக் கடலில் பொன்னியின் செல்வன்!: 'சிக்ஸ்த் சென்ஸ்' வெளியீடு தினகரன் நாளிதழ் 13 ஜனவரி 2018 பதிப்பு

வெளி இணைப்புகள்
---------------

தி இந்து நாளிதழ் பத்மநாபன் படைப்புகள்
[*தொடர்பிழந்த இணைப்பு*]
**இலக்கணம்** (About this soundஒலிப்பு (உதவி·தகவல்)) என்னும் சொல் இலக்கு+அண்+அம் என்னும் சொற்களின் கூட்டு.

இலக்கு என்பது இலங்குவது அதாவது துலங்குவது.

அண் என்பது அண்மை என்னும் நெருக்கத்தை உணர்த்தும்.  

அண்ணன் என்னும் சொல்லோடு தொடர்புடையது.   

இது வேளாண்மை, தாளாண்மை என்னும் சொற்களில் ‘ஆண்மை’ சேர்ந்திருப்பது போன்றது.   

இலக்கணம் என்னும் சொல்லில் சேர்ந்திருக்கும் ‘அணம்’ (அண்+அம்) அண்மை (அண்+ம்=அண்ம்+ஐ) என்பதன் மற்றொரு வடிவம்.

‘அண்’ என்னும் வேர்ச்சொல்லிலிருந்து தோன்றிய மற்றொரு பொருள் அணி. ஆடையணிகள் நமக்குத் தெரியும்.   

மாந்தர் அணிந்துகொள்வது அணி.   

மொழி அணிந்துகொள்வது அணம்.   

மொழி இலக்காக, விளக்கமாக அணிந்துகொண்டிருப்பது இலக்கணம்.

இலக்கம் என்னும் தொல்காப்பியருக்கு முன்பிருந்தே தமிழ்மொழி வழக்கில் இருந்தது.   

தொல்காப்பியர் இதனை ‘எல்லே இலக்கம்’  என்று விளக்கும்போது பயன்படுத்தியுள்ளார்.   

‘இலக்கம்’ என்னும் பொருளில் ‘எல்’ என்னும் இடைச்சொல் பயன்படும் என்பது அவர் கருத்து.

தொல்காப்பியர் குறிப்பிடும் இலக்கம் என்னும் சொல் இலங்குதலைக் குறிக்கும்.   

இலங்குதல் என்பது விளங்குதல்.   

விளங்குவதும் விளங்கச் செய்வதும் விளக்கம்.   

அதுபோல இலங்குவதும் இலங்கச் செய்வதும் இலக்கம்.

இலங்குமலை இலங்குவளை  இலங்குமணி இலங்குவாள்  இலங்குவன  போன்ற ஐம்பதுக்கும் மேற்பட்ட பழமையான சொல்லாட்சிகளை எண்ணுவோம்.

இலக்கம் என்னும் தமிழ்ச்சொல் வேறு. லட்சியம் என்னும் வடமொழிச்சொல் வேறு. இலக்கம் என்னும் சொல்லுக்கு இலங்குதல் என்று பொருள். லட்சியம் என்னும் சொல்லுக்குக் குறிக்கோள் என்பது பொருள்.

மேற்கோள்
--------

1. ↑  எல்லே இலக்கம். தொல்காப்பியம், இடையியல் 21
2. ↑  இடையியல் 21
3. ↑  அகம் 308
4. ↑  மதுரைக்காஞ்சி அடி 136
5. ↑  பதிற்றுப்பத்து 14-18
6. ↑  புறம் 372
7. ↑  பதிற்றுப்பத்து 78
**சங்கரவிலாசம்** என்னும் நூல் சிதம்பரநாத கவி என்பவரால் எழுதப்பட்டது. சிதம்பரநாத கவியைச் சிதம்பரநாத பூபதி என்றும் கூறுவர். இவரது ஆசிரியர் நிரம்ப அழகிய தேசிகர். இந்த்த் தேசிகரின் ஆசாரியர் கமலை ஞானப்பிரகாசர். சிதம்பரநாத கவி தென்பாண்டி நாட்டுக்குச் சென்று ஈசான தேவரின் மாணவரானார், ஈசான தேசிகரின் மாணாக்கர் இருவர். ஒருவர் பிரமோத்தர காண்டம் பாடிய பாண்டிய அரசர் வரதுங்கராம பாண்டியர். மற்றொருவர் இந்த நூலின் ஆசிரியர். வரதுங்க பாண்டியரின் தூண்டுதலால் இந்த நூல் பாடப்பட்டது. 

நூல் தோன்றிய காலம் 1575-1600.

புராண நூல்களை வடநூலார் விலாசம் என்றும் கூறுவர். சங்கரவிலாசத்தில் கூறப்படுவது சிவபெருமானாகிய சங்கரனின் புராணம். 

இந்த நூல் பாயிரம், பதிகம் என்னும் பகுதிகளோடு 23 அத்தியாயம் கொண்டது. பாடல் தொகை 1437. இந்த நூல் மூன்று பகுதிகளாக அமைந்துள்ளது. முதல் பகுதி சிவனைப் பற்றிக் கூறும் புராணம். இரண்டாம் பகுதி திருநீறு முதலான சிவ சின்னங்களின் பெருமையைக் கூறுகிறது. மூன்றாம் பகிதி சிவ தலங்களின் பெருமையைக் கூறுகிறது.

நூல் சொல்லும் செய்திகளில் சில
* கோதம கோதம முனிவன் கங்கையே கோதாவரி
* பிருகு முனிவர் விட்டுணுவைச் சபித்தார். விட்டுணு சிவனை வழிபட்டுக் காமனைப் பெற்றார்.
* ததீசி முனிவன் பிரமசரிதத்தையும், கோதமன் இல்லறத்தையும், குறுமுனிவன் என்னும் அகத்தியன் வானப்பிரதத்தையும், துருவசன் சந்நியாசத்தையும் கடைப்பிடித்துச் சிறப்பு எய்தினர்.

இந்த நூலின் பாடல்களில் ஒன்று
கத்திகைக் கருமென் கூந்தல் கன்னிய ரிடத்தில் ஆர்வம்
வைத்துமும் மலத்தின் ஆழ்ந்து மருளுறாது எளியேற்கு இன்ப
முத்தியை வழங்கும் சைவ முனிவரன் கமலை வாழும்
சத்திய ஞானி செம்பொன் சரணினைத் தலைமேல் கொள்வாம்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பதிப்பு 2005

அடிக்குறிப்பு
-------------
உரோமுலசும், அவருடன் இரட்டைக் குழந்தையாகப் பிறந்த சகோதரர் இரீமசும். 15ஆம் நூற்றாண்டுச் சித்தரிப்பு.
**உரோமுலசு** என்பவர் உரோமை நிறுவியவராகத் தொன்மவியலில் குறிப்பிடப்பட்டுள்ளவரும், அதன் முதல் மன்னனும் ஆவார். உரோமின் பழைய சட்ட, அரசியல், சமய மற்றும் சமூக அமைப்புகள் பலவற்றை நிறுவியவராக உரோமுலசுவையும், அவரது சமகாலத்தவர்களையும் பல்வேறு பாரம்பரியங்கள் குறிப்பிடுகின்றன. இந்த பாரம்பரியங்களில் பெரும்பாலானவை நாட்டார் வழக்காற்றியலின் அம்சங்களை உள்ளடக்கியிருந்தாலும், இந்த தொன்மவியல் உரோமுலசுக்குக் கீழ் ஒரு வரலாற்று நபர் எந்த அளவுக்கு இருந்துள்ளார் என்பதைப் பற்றித் தெளிவாகத் தெரியவில்லை. இவருடன் தொடர்புடைய நிகழ்வுகளும், அமைப்புகளும் உரோமின் தொடக்கம் மற்றும் கலாச்சாரப் பாரம்பரியங்களைச் சுற்றியுள்ள தொன்மவியலின் மையப் பகுதிகளாக உள்ளன.

மேற்கோள்கள்
-----------

1. ↑  Livy, *History of Rome* i. 3.
2. ↑  Dionysius of Halicarnassus, *Roman Antiquities* i. 76.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
	+ 2
	+ 3
	+ 4
* WorldCat

 |
| தேசிய | 
* நார்வே
* ஜெர்மனி
* Israel
* United States
* செக் குடியரசு
* நெதர்லாந்து

 |
| மற்றவை | 
* IdRef

 |
ஏர் மார்ஷல் **பத்மா பந்தோபாத்யா**, (Padma Bandopadhyay) என்பார் பி.வி.எஸ்.எம் (பரம் விசிட்ட சேவா பதக்கம்), ஏ.வி.எஸ்.எம் (அதி விசிட்ட சேவா பதக்கம்), வி.எஸ்.எம் (விசிட்டா சேவா பதக்கம்) (பிறப்பு 4 நவம்பர் 1944) உள்ளிட்ட பதக்கங்கள் பெற்ற இந்திய வான் படையின் முன்னாள் அதிகாரி ஆவார். இந்திய விமானப்படையில் ஏர் மார்ஷல் பதவிக்கு உயர்த்தப்பட்ட முதல் பெண் இவர் ஆவார். லெப்டினன்ட் ஜெனரல் புனிதா அரோராவுக்குப் பிறகு, இந்திய ஆயுதப் படையில் மூன்று நட்சத்திர பதவிக்கு உயர்த்தப்பட்ட இரண்டாவது பெண் இவர்.

ஆரம்ப கால வாழ்க்கை
------------------

பந்தோபாத்யா 1944ஆம் ஆண்டு நவம்பர் 4ஆம் தேதி ஆந்திராவின் திருப்பதியில் பிறந்தார். பத்மா தனது குழந்தைப் பருவத்தின்போது காசநோயால் படுக்கையிலிருந்த தாயிற்கு சேவை செய்யும் நிலையில் தள்ளப்பட்டார் புது தில்லி. கோலே சந்தையில் இவரது இல்லத்திற்கு அருகே வசித்துவந்த லேடி ஹார்டிங் மருத்துவக் கல்லூரி மருத்துவர் எஸ். ஐ. பத்மாவதியின் ஆரம்பக்கால உந்துதல்கள் இவர் மருத்துவரானார்.

கல்வி
-----

இவர் டெல்லி தமிழ்க் கல்வி சங்கத்தின் முதுநிலை மேல்நிலைப் பள்ளிகளில் கலை பாடப் பிரிவில் படித்தார். பள்ளியில் பட்டம் பெற்ற பிறகு, டெல்லி பல்கலைக்கழகத்தில் கலைப்பிரிவிலிருந்து அறிவியல் பிரிவிற்கு மாறுவதில் உள்ள கடினத்தினை உணர்ந்தார். எனவே இவர் கிரோரி மால் கல்லூரியில் மருத்துவம் முன்படிப்பினைப் பயின்ற பின்னர் 1963ல் புனேவில் உள்ள இராணுவ மருத்துவக் கல்லூரியில் சேர்ந்தார்.

பணி
---

1968ல் இந்திய வான்படையில் சேர்ந்த இவர், சக விமானப்படை அதிகாரியான எஸ்.என்.பந்தோபாத்யாயை மணந்தார். இவருக்கு விசிட்ட சேவா பதக்கம் (விஎஸ்எம்மும்)  1971ல் இந்திய-பாகிஸ்தான் போரின் போது இவரது நடத்தைக்காக வழங்கப்பட்டது.. குடியரசுத் தலைவர் விருதைப் பெற்ற முதல் இந்திய வான்படைத் தம்பதியினர் இவர்களாவார்கள். 

இந்திய விண்வெளி மருத்துவ சங்கத்தின் சக உறுப்பினராகவும், வடதுருவத்தில் அறிவியல் ஆராய்ச்சி நடத்திய முதல் இந்தியப் பெண்ணும் இவராவார். 1978ஆம் ஆண்டில் பாதுகாப்பு சேவைப் பணியாளர்கள் கல்லூரியில் கல்வி பயின்ற முதல் பெண் ஆயுதப்படை அதிகாரியும் இவரே.  இவர் விமானத் தலைமையகத்தில் இயக்குநர் பொது மருத்துவ சேவைகள் (ஏர்).  2002 ஆம் ஆண்டில், ஏர் வைஸ் மார்ஷலாக (இரண்டு நட்சத்திர தரவரிசை) பதவி உயர்வு பெற்று அப்பதவியின் முதல் பெண்மணி என்ற பெருமையைப் பெற்றார். பின்னர் இவர் இந்திய விமானப்படையின் முதல் பெண் ஏர் மார்ஷல் ஆனார். பந்தோபாத்யாய் ஒரு விமான மருத்துவ நிபுணர் மற்றும் நியூயார்க் அறிவியல் கழகத்தின் உறுப்பினராகவும் சேர்ந்தார்.

இராணுவ விருதுகள் மற்றும் அலங்காரங்கள்
-------------------------------------


|  |
| --- |
|    |
|  |  |  |  |
|  |  |  |  |
|



|  |  |  |
| --- | --- | --- |
| அடி விசிசாட் சேவா விருது | விசிட் சேவா விருது | பச்சிமி விருது |
| சங்கிராம் விருது | ஆப்ரேசன் விஜய் விருது | உயர்பிரதேச சேவை விருது | 50வது சுதந்திர தின விருதுl |
| 25வது இந்திய சுதந்திர தின விருது | 30 ஆண்டுகால சேவைக்கான விருது | 20 ஆண்டுகால சேவைக்கான விருது | 9 ஆண்டுகால சேவைக்கான விருது |
|

விருதுகளும் கவுரவமும்
---------------------

* விஷிஸ்ட் சேவா பதக்கம், ஜனவரி 1973
* இந்திரா பிரியதர்ஷினி விருது
* அதி விஷிஸ்ட் சேவா பதக்கம், ஜனவரி 2002
* பரம் விஷிஸ்ட் சேவா பதக்கம், ஜனவரி 2006
* பத்மஸ்ரீ விருது, ஜனவரி 2020

மேலும் காண்க
------------

* புனிதா அரோரா
* மாதுரி கனிட்கர்

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
7. ↑
8. ↑  "First woman Air Vice Marshal". *The Times of India*. 26 November 2002.. பார்த்த நாள்: 5 September 2019.
**சங்கர் கிருட்டிணமூர்த்தி** என்பவர் மாவட்டம் நங்காவரத்தை பிறப்பிடமாகக் கொண்ட பொறியாளரும், மேலாண்மை ஆலோசகரும், வழக்குரைஞருமாவார். இவர் திரைப்படங்களில் நடிப்பதோடு, திரைத்துறையில் திரைக்கதை உதவியாசிரியராகவும், திரைப்படங்களுக்கு சட்ட ஆலோசகராகவும் பணியாற்றி வருகிறார்.

ஆரம்ப வாழ்க்கை
--------------

சங்கர் கிருட்டிணமூர்த்தி தமிழ்நாட்டிலுள்ள திருச்சி மாவட்டத்திலுள்ள நங்கவரம் எனும் ஊரில் பிறந்தார். சென்னையில் வளர்க்கப்பெற்று, இளங்கலை பொறியியல் மற்றும் முதுநிலை வணிக மேலாண்மை ஆகியவற்றை பெங்களூரில் பயின்றார். மேலும், பெங்களூரிலுள்ள தேசிய சட்டக்கல்லூரி பல்கலைக்கழகத்தில் சட்டப்படிப்பை பயின்றதுடன் வணிக சட்டங்களை சிறப்புப் பாடமாக தேர்ந்தெடுத்து பட்டம் பெற்றார்.

வாழ்க்கை
--------

பெங்களூரிலுள்ள தூர்தர்ஷனில் தொகுப்பாளராக தன்னுடைய ஊடகப்பணியைத் துவங்கினார். திரைப்படங்களிலும் நடிக்கத் துவங்கினார். 2006 ஆம் ஆண்டு வெளியான காதலே என் காதலே திரைப்படத்தில் சிறு வேடமேற்று நடித்தார். இப்படம் 2007 ஆம் ஆண்டு அப்போதைய முதல்வர் திரு.கருணாநிதி அவர்களால் சிறப்பு விருதினைப் பெற்றது. பல திரைப்படங்களுக்கு திரைக்கதை உதவியாசிரியராகவும் பணியாற்றிய இவர், 2012 ஆம் ஆண்டு நடிகர் சூர்யா நடிப்பில் வெளியான மாற்றான் திரைப்படத்தில் நடித்தார். அதனைத் தொடர்ந்து 2015 ஆம் ஆண்டு நடிகர் தனுஷ் நடிப்பில் வெளியான அனேகன் படத்திலும் சிறு வேடத்தில் நடித்தார். இயக்குனர் மோ.இராஜாவின் தனி ஒருவன் திரைப்படத்திற்கு திரைக்கதை ஆலோசகராகவும் பணியாற்றினார்.

திரை வரலாறு
-----------

நடிகராக| ஆண்டு | திரைப்படம் | மொழி |
| --- | --- | --- |
| 2015 | அனேகன் | தமிழ் |
| 2012 | மாற்றான் | தமிழ் |
| 2006 | காதலே என் காதலே | தமிழ் |

திரைக்கதை உதவியாசிரியராக| ஆண்டு | திரைப்படம் | மொழி |
| --- | --- | --- |
| 2015 | தனி ஒருவன் | தமிழ் |
| 2014 | ஒரு ஊருல இரண்டு இராஜா | தமிழ் |
| 2013 | வன யுத்தம் | தமிழ் |

வாழ்க்கை
--------

சங்கர் கிருட்டிணமூர்த்தி தற்சமயம் சட்ட ஆலோசகராகவும், நடிகராகவும் பணியாற்றி வருகிறார். பல்வேறு இதழ்களிலும், செய்திதாள்களிலும் இவர் கட்டுரைகள் எழுதியுள்ளன.

மேற்கோள்கள்
-----------

1. ↑  "தி இந்துவில் வெளிவந்த பேட்டி".
2. ↑  "தி இந்து". 2005-12-26. .
3. ↑  "Filmibeat".
[*தொடர்பிழந்த இணைப்பு*]